CELEX: 32013D0470
Language: lv
Date: 2013-09-20 00:00:00
Title: 2013/470/ES: Komisijas Īstenošanas lēmums ( 2013. gada 20. septembris ), ar kuru groza Lēmumu 2010/470/ES un 2010/472/ES attiecībā uz tām dzīvnieku veselības prasībām saistībā ar skrepi slimību, kas noteiktas attiecībā uz aitu un kazu spermas, olšūnu un embriju tirdzniecību un importu Savienībā (izziņots ar dokumenta numuru C(2013) 5917)  Dokuments attiecas uz EEZ

24.9.2013   
            
            
               LV
            
            
               Eiropas Savienības Oficiālais Vēstnesis
            
            
               L 252/32
            
         KOMISIJAS ĪSTENOŠANAS LĒMUMS
   (2013. gada 20. septembris),
   ar kuru groza Lēmumu 2010/470/ES un 2010/472/ES attiecībā uz tām dzīvnieku veselības prasībām saistībā ar skrepi slimību, kas noteiktas attiecībā uz aitu un kazu spermas, olšūnu un embriju tirdzniecību un importu Savienībā
   (izziņots ar dokumenta numuru C(2013) 5917)
   (Dokuments attiecas uz EEZ)
   (2013/470/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 13. jūlija Direktīvu 92/65/EEK, ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (1), un jo īpaši tās 11. panta 2. punkta ceturto ievilkumu, 11. panta 3. punkta trešo ievilkumu, 17. panta 2. punkta b) apakšpunktu, 18. panta 1. punkta pirmo ievilkumu un 19. panta ievadfrāzi un b) punktu,
   tā kā:
   
               (1)
            
            
               Ar Komisijas Lēmumu 2010/470/ES (2) noteikti veselības sertifikātu paraugi Savienības iekšējai tirdzniecībai, cita starpā, ar aitu un kazu spermas, olšūnu un embriju sūtījumiem. Attiecīgie veselības sertifikātu paraugi ir iekļauti minētā lēmuma III un IV pielikumā.
            
         
               (2)
            
            
               Ar Komisijas Lēmumu 2010/472/ES (3) cita starpā paredzētas sertifikācijas prasības aitu un kazu spermas, olšūnu un embriju sūtījumu importēšanai Savienībā. Attiecīgie veselības sertifikātu paraugi ir iekļauti minētā lēmuma II pielikuma 2. daļā un IV pielikuma 2. daļā.
            
         
               (3)
            
            
               Eiropas Parlamenta un Padomes Regulā (EK) Nr. 999/2001 (4) ir paredzēti noteikumi transmisīvo sūkļveida encefalopātiju (“TSE”) profilaksei, kontrolei un apkarošanai liellopiem, aitām un kazām. Minētās regulas VIII pielikuma A nodaļā paredzēti nosacījumi attiecībā uz Savienības iekšējo tirdzniecību ar dzīviem dzīvniekiem, spermu un embrijiem. Turklāt minētās regulas IX pielikumā paredzēti nosacījumi dzīvu dzīvnieku, embriju, olšūnu un dzīvnieku izcelsmes produktu importēšanai Savienībā.
            
         
               (4)
            
            
               Ņemot vērā jaunākos zinātniskos pierādījumus, Regula (EK) Nr. 999/2001 tika grozīta ar Komisijas Regulu (ES) Nr. 630/2013 (5). Regulas (EK) Nr. 999/2001 grozījumi atcēla lielāko daļu ierobežojumu attiecībā uz atipisko skrepi slimību. Turklāt ar minētajiem grozījumiem noteikumus attiecībā uz Savienības iekšējo tirdzniecību ar aitām un kazām un to spermu un embrijiem, kā arī attiecībā uz to importu, turpināja saskaņot ar Pasaules Dzīvnieku veselības organizācijas (OIE) standartiem, atspoguļojot stingrāku pieeju attiecībā uz klasisko skrepi slimību.
            
         
               (5)
            
            
               Tādēļ, lai atspoguļotu prasības, kas noteiktas Regulā (EK) Nr. 999/2001, kura grozīta ar Regulu (ES) Nr. 630/2013, būtu jāgroza to veselības sertifikātu paraugi Lēmuma 2010/470/ES III un IV pielikumā, kas paredzēti Savienības iekšējai tirdzniecībai ar aitu un kazu spermas, embriju un olšūnu sūtījumiem, un to veselības sertifikātu paraugi Lēmuma 2010/472/ES II un IV pielikumā, kas paredzēti aitu un kazu spermas, olšūnu un embriju sūtījumu importēšanai Savienībā.
            
         
               (6)
            
            
               Tādēļ būtu attiecīgi jāgroza Lēmums 2010/470/ES un 2010/472/ES.
            
         
               (7)
            
            
               Lai nepieļautu pārtrūkumus attiecībā uz aitu un kazu spermas, olšūnu un embriju sūtījumu tirdzniecību un importu Savienībā, pārejas periodā, ievērojot konkrētus nosacījumus, būtu jāatļauj izmantot veselības sertifikātus, kas izsniegti saskaņā ar Lēmumu 2010/470/ES un Lēmumu 2010/472/ES to agrākajās redakcijās pirms grozījumiem, kas ieviesti ar šo lēmumu.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/470/ES III un IV pielikumu groza saskaņā ar šā lēmuma I pielikumu.
   2. pants
   Lēmuma 2010/472/ES II un IV pielikumu groza saskaņā ar šā lēmuma II pielikumu.
   3. pants
   1.   Pārejas periodā līdz 2014. gada 31. decembrim dalībvalstis atļauj Savienības iekšējo tirdzniecību ar šādiem sūtījumiem:
   
               a)
            
            
               aitu un kazu sperma, kas līdz 2013. gada 31. decembrim tikusi ievākta, apstrādāta un uzglabāta saskaņā Direktīvu 92/65/EEK un kam ir līdzi ne vēlāk kā 2014. gada 31. decembrī izdots veselības sertifikāts, kurš atbilst veselības sertifikāta paraugam Lēmuma 2010/470/ES III pielikuma A daļā tā agrākajā redakcijā pirms grozījumiem, kas izdarīti ar šo lēmumu;
            
         
               b)
            
            
               aitu un kazu olšūnas un embriji, kas līdz 2013. gada 31. decembrim tikuši ievākti, apstrādāti un uzglabāti saskaņā Direktīvu 92/65/EEK un kam ir līdzi ne vēlāk kā 2014. gada 31. decembrī izdots veselības sertifikāts, kurš atbilst veselības sertifikāta paraugam Lēmuma 2010/470/ES IV pielikuma A daļā tā agrākajā redakcijā pirms grozījumiem, kas izdarīti ar šo lēmumu.
            
         2.   Pārejas periodā līdz 2014. gada 31. decembrim dalībvalstis atļauj importēt Savienībā šādus sūtījumus:
   
               a)
            
            
               aitu un kazu sperma, kas līdz 2013. gada 31. decembrim tikusi ievākta, apstrādāta un uzglabāta saskaņā Direktīvu 92/65/EEK un kam ir līdzi ne vēlāk kā 2014. gada 31. decembrī izdots veselības sertifikāts, kurš atbilst veselības sertifikāta paraugam Lēmuma 2010/472/ES II pielikuma 2. daļas A iedaļā tā agrākajā redakcijā pirms grozījumiem, kas izdarīti ar šo lēmumu;
            
         
               b)
            
            
               aitu un kazu olšūnas un embriji, kas līdz 2013. gada 31. decembrim tikuši ievākti, apstrādāti un uzglabāti saskaņā Direktīvu 92/65/EEK un kam ir līdzi ne vēlāk kā 2014. gada 31. decembrī izdots veselības sertifikāts, kurš atbilst veselības sertifikāta paraugam Lēmuma 2010/472/ES IV pielikuma 2. daļā tā agrākajā redakcijā pirms grozījumiem, kas izdarīti ar šo lēmumu.
            
         4. pants
   Šis lēmums ir adresēts dalībvalstīm.
   
      Briselē, 2013. gada 20. septembrī
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 268, 14.9.1992., 54. lpp.
   
      (2)  Komisijas 2010. gada 26. augusta Lēmums 2010/470/ES, ar ko nosaka veselības sertifikātu paraugus zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai Eiropas Savienībā (OV L 228, 31.8.2010., 15. lpp.).
   
      (3)  Komisijas 2010. gada 26. augusta Lēmums 2010/472/ES par aitu un kazu spermas, olšūnu un embriju importu Eiropas Savienībā (OV L 228, 31.8.2010., 74. lpp.).
   
      (4)  Eiropas Parlamenta un Padomes 2001. gada 22. maija Regula (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 147, 31.5.2001., 1. lpp.).
   
      (5)  Komisijas 2013. gada 28. jūnija Regula (ES) Nr. 630/2013, ar kuru groza pielikumus Eiropas Parlamenta un Padomes Regulai (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (OV L 179, 29.6.2013., 60. lpp.).
   
      I PIELIKUMS
      Lēmuma 2010/470/ES III un IV pielikumu groza šādi:
      
                  1)
               
               
                  lēmuma III pielikuma A daļu aizstāj ar šādu:
                  “A   DAĻA
                  Veselības sertifikāta IIIA paraugs Savienības iekšējai tirdzniecībai ar tādas aitu un kazu spermas sūtījumiem, kas pēc 2010. gada 31. augusta ievākta saskaņā ar Padomes Direktīvu 92/65/EEK un nosūtīta no apstiprināta spermas savākšanas centra, kas ir spermas izcelsmes centrs
                  
                     
                  
                     
                  
                     
               
            
                  2)
               
               
                  lēmuma IV pielikuma A daļu aizstāj ar šādu:
                  “A   DAĻA
                  Veselības sertifikāta IVA paraugs Savienības iekšējai tirdzniecībai ar aitu un kazu tādu olšūnu un embriju sūtījumiem, kuri iegūti vai sagatavoti saskaņā ar Padomes Direktīvu 92/65/EEK pēc 2010. gada 31. augusta un nosūtīti no apstiprinātas embriju ieguves brigādes vai sagatavošanas grupas, kas ir olšūnu vai embriju izcelsmes vieta
                  
                     
                  
                     
                  
                     
               
            
   
      II PIELIKUMS
      Lēmuma 2010/472/ES II un IV pielikumu groza šādi:
      
                  1)
               
               
                  lēmuma II pielikuma 2. daļas A iedaļu aizstāj ar šādu:
                  “A   iedaļa
                  
                  1. paraugs – Veselības sertifikāts spermai, ko nosūta no apstiprināta spermas savākšanas centra, kas ir spermas izcelsmes centrs
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  lēmuma IV pielikuma 2. daļu aizstāj ar šādu:
                  “2.   DAĻA
                  
                     Veselības sertifikāta paraugs aitu un kazu olšūnu un embriju sūtījumu importam